RaptorDB - the Key Value Store - CodeProject 12,694,121 members (34,669 online)
Last Visit: 31-Dec-99 19:00 Last Update: 18-Jan-17 17:50Refresh1234567891011 Next » Sunday Times Books LIVE - Philip Liebenberg
Tags: , bagage means speedy overreaction, die kapel, emotional brakes that fail, emotional inventory, gay pastoor, husband to wife, love, man to man, Philip Liebenberg, psychology, red light, relationship, South Africa, wife to husband, woman to woman, yellow light, zone
•Daar is `n paar vrae wat ek myself afvra wanneer ek moet besluit wat liefdevol en wat liefdeloos sou wees in `n spesifieke scenario. Eers kry ek die negatiewe goed uit die pad: •Doen ek enigsins skade aan die ander mens? •Indien nie, vra ek myself of ek dalk wel ‘n irritasie is. Is dit ondraaglike ongerief wat ek die persoon besorg of is dit maar deel van die lewe se realiteite – iets waarmee ons almal moet leer regkom? •Dan die belangrike vraag: is ek aspris in die skep van daardie ongerief of is dit die gevolg van wie ek in my wese is. Sal dit kan verander of gaan ek my tyd mors omdat dit deel van daardie paar dinge in my is wat nie veel gaan verbeter nie al sou ek dit my heelhartige fokus gee. (Hulle sê mens kan jou swakker eienskappe net met so 2 kerfies verbeter en dat jy nooit daarin sal uitmunt nie.) •Nog `n vraag is dit: is daar `n botsing van waardes tussen my en die ander persoon wat deur hierdie irriterende gedrag van my ten toon gestel word? •Is dit moontlik om `n kompromie aan te gaan of het dit tyd geword om die vriendskap af te skaal en uit die persoon se vaarwater weg te kom? •Die lewe is nie wit-swart nie. Die goed vra soms redelike dinkwerk. As jy `n perfeksionis is en jou huismaat is op ander dinge as skoonmaak en opruim gefokus is daar nie `n reg en `n verkeerd nie. Dis waardes. Soms doodgewoon bedrading in die brein. Dis menswees wat verskil. Die ongerief sal dikwels maar aan die binnekant van die hart aangespreek moet word: besluit om te leef en laat leef. Hoe kies mens tussen twee mense se prioriteite wanneer die uitleef van hulle prioriteite mekaar affekteer? Gaan kyk na jou hart. Is daar `n gerigtheid op die ander persoon se belange? Het jy `n hart wat sê: “Ek is bewus van die ongerief wat ek veroorsaak.” Of: “Ek sal my bes doen om dit tot die minimum te bekamp.” Dis belangrik om bewus te wees van die effek wat `n mens op ander het en nie ongevoelig daarteenoor te staan nie. Dít is liefde. Bedagsaamheid. Bewus en gevoelig. As jy `n laatkommer is is dit belangrik om te weet dat dit iemand anders pla, maar aan die anderkant is dit ewe belangrik vir `n stiptelike persoon om te weet dat dit baie spanning op `n “laid back” persoon plaas om dodelik stiptelik te moet wees en die horlosie met presisie dop te hou. •Hierdie soort verskille skep spanning. Myns insiens is dit deel van die lewe en sal dit altyd daar wees. Die lewe skep so geleenthede vir kreatiewe kompromie, maar ook vir die ontwikkeling van akkomerende gesindhede in mens se gees. Dis `n gawe – hierdie geleenthede om te leer aanvaar. •Tóg glo ek dat mense hulleself soms met `n onnodige merge van twee teenoorstaande waardestelsels opsaal. Mens behoort jou lewensmaats en vriende slim te kies. Goed dink voordat jy sommer saam in een huis intrek of vennootskappe aangaan. Wanneer `n mens nie die moeite gedoen het om uit te vind wat jy nié weet nie, behoort jy eintlik nie stof op te skop wanneer jy dit die dag te laat uitvind nie! •‘n Laaste vraag wat ek myself afvra: “Het my gedrag te doen met die kernelemente van my verhouding met hierdie persoon of lê dit op die periferie?” As ek my lewensmaat van toegeneentheid, liefdevolle interaksie of seksuele intimiteit weerhou omdat ek gepreokkupeerd is, is dit byvoorbeeld nie iets waarmee ek myself mag laat wegkom nie. Dit raak die kern van die verhouding. Die gebod van die liefde dring my om myself in so `n geval aan te tree en reg te ruk. My belofte in 2009
•Met hierdie vrae beantwoord moet ek op die positiewe vraag fokus: “Wat sou dit beteken om God lief te hê? Mense sê dat ons die Here moet behaag. Wat is dit? Ek glo nie ek kan die Here charm nie. Ek glo ook nie dat Hy `n vreemde soort genot daaruit put as ek toertjies doen nie. My menswees kan ook nie juis Sy troon laat kantel nie. Ek, klein mensie, het nie die vermoë nie om Sy “geluk” te steel nie. In Homself is Hy sekerlik oukei. •Ek glo wel dat Sy ontwerpersplan vir menswees voltrek word wanneer ek liefdevol teenoor die mense in my lewe is. Dat dit Hom met “genot” vul. Die plan wat uitwerk: mense wat mekaar gelukkig maak. En ek is naïef genoeg om te glo dat die liefhebbende God daarvan hou wanneer iemand se hart bokspring van tevredenheid en geluk. Maak ek jou gelukkig is Hy gelukkig. Báie hêppie. Verder werk die goddelike wet van liefde so: wanneer ek jóú gelukkig maak is ék gelukkig. Daarom kan ek nie glo dat daar `n fragmentering in die liefdesgebod kan wees nie. Baie mense reken dit werk so: Eers moet jy die Here liefhê. Baie lief. Dán ander mense. Baie lief. En eers dán, indien daar nog liefde oor is, mag jy jouself liefhê. Dis amper asof ons glo ons moet die hele tyd ten koste van onsself leef. Amper onsself afskeep. Sommer net vir sommer. Nee, ek glo dat die liefde een ding is en dat dit in drie rigtings gelyk uitreik: wanneer ek liefhet tref dit God, mens, dier en myself gelyktydig. Almal is hêppie. •Toegegee: partykeer moet mens kies tussen jou belang en dié van`n ander. En partykeer is dit toepaslik om eerder die ander se belang te kies. Dit hang van die spesifieke omstandighede af. Die besluit sal weereens binne die konteks bedink moet word. Jy sal alweer vir jouself `n paar vrae moet vra voor jy jou besluit kan neem. Viva die liefde. Dis `n bewuste keuse. Die Heilige Gees is gereed om jou te lei. Wees bedag!
Tags: Blog, die kapel, eise, Gay kerk in Melville, gay pastoor, Johannesburg, konformering, New Year message, New Year's resolution, people pleasing, Philip Liebenberg, sermon, South Africa
•Bly getroud! Of trou nou `n slag. Daar is niks erger as `n suurknol wat boonop commitmentphobic is nie! Cats: South Africa
Dit groei tot die besef om met eerlikheid en vanuit insig te leef. Resensent: Prof. Jan-Albert van den Berg- departement praktiese teologie, UV
Tags: 10 November 2008, Departement Praktiese Teologie UV, die kapel, Gay Kerk, Johannesburg, Melville, Philip Liebenberg, Professor Jan-Albert van den Berg, South Africa, Storielyn, Voksblad
•Pro 15:1 By a soft answer wrath is turned away, but a bitter word is a cause of angry feelings. •Pro 15:2 Knowledge is dropping from the tongue of the wise; but from the mouth of the foolish comes a stream of foolish words. •Pro 15:3 The eyes of the Lord are in every place, keeping watch on the evil and the good. •Pro 15:4 A comforting tongue is a tree of life, but a twisted tongue is a crushing of the spirit. Word kwaad, maar moenie sondig nie…
•Daar is seker niks erger as wanneer iemand vir jou haarfyn sit en vertel hoe hy/sy iemand anders se kop gewas het nie. Daardie intense behoefte om mense te laat verstaan dat jy nie met jou laat mors nie. En dat jy nie loop en rondtas en soek na perfek geslypte woorde waarmee jy enige teëstander kan weerstaan nie. En dís juis die probleem: die weerstand. Die friksie. Die wrywing. As ons net kan leer om leer om kwaad te word sonder om ons ego’s teen `n ander mens s`n te skuur en so die vonke te laat spat. En wanneer kwaaitjie kabouter vir jou sy geveg met `n ander laat herleef in `n nakonsert waar jy net sy kant van die storie hoor, is hy behoorlik wéér kwaad. Die oë rek, die stem sis en die arms swaai wild – so erg dat die ander mense in die restaurant dink hy of sy baklei met jóú. Die slim mense sê dat mens se are weer swel en kraak met elke herleef van `n oorlog tussen jou en `n ander mens. Dis sleg vir jou gesondheid. Dis sleg vir jou gees. Dis sleg vir jou verhoudings. Jy laat die oorlog-sindroom op Moeder Aarde voortleef en doen niks om die titel “Vredemaker” te probeer verwerf nie. En dis daardie ouens van wie Jesus gesê het dat húlle die gelukkige mense is. Vredemakers. As jy die regte woorde kan leer sê wanneer jy kwaadword, het jy jouself in toom gekry en kan jy `n vegter se hele veglus blus. Dis daar waar mens menswees onder die knie kry – as jy kan ophou om te sê wat in jou siedende kop opkom. Wit vlae kan die hele wêreld oorneem en jou hart kan bedaar. Vragie:
•Wanneer jy kwaad is is daar sekere goed wat jy nie moet sê nie: •goed wat die onderwerp van geveg verder gaan uitbrei en lyf gee (meer inligting); •inligting wat ander mense by die saak betrek en dit laat uitkring; •goed wat jou wrokke verbaliseer; •goed wat die persoon verder van jou sal laat wegstaan; •goed wat jou die geveg laat wen, maar die persoon as vyand sal laat voortleef; •persoonlike beledigings; Wat moet jy sê?
•Goed wat die persoon laat verstaan dat jy vrede wil hê •Goed wat die persoon laat weet dat jy in sy/haar goedheid glo
Tags: conflict management, die kapel, Essay, Gay Church, insult, Johannesburg, Melville, Novaco Anger Inventory, peace, Philip Liebenberg, Proverbs, South Africa, speaking in anger, spirit, voicing grudges
Tags: Afrikaans, Biography, christian and gay, coming out, Daar's `n gay pastoor in my kop in English, English speaking and gay, gay an issue, Gay pastor, In the closet, Non-fiction, Philip Liebenberg, Reviews, South Africa
© Kopiereg voorbehou Philip Liebenberg 2008 Cats: South Africa
Tags: Adult World, Daar's 'n Gay Pastoor in My Kop, daytime fun, ereksie, etensuurspeletjies, gay pastoor, Gaydar, married, Philip Liebenberg, private picture, South Africa
•Die woord “beken” word tien keer in die Bybel gebruik met verwysing na die seksdaad. Hierdie teks is een van daardie kere. Die Sodomiete wou seks hê met Lot se gaste. Maar dit was nie vriendelike “ek dink jy is oulik”-seks nie. Dit was verkragting. Brutale onvriendelike verkragting. In daardie kultuur was die sonde van ongasvryheid `n grote. Om `n vreemdeling in jou stad ongasvry of lelik te behandel was skandalig. So streng was die reël oor gasvryheid dat die inwoners van `n stad nie eens `n vyand wat deur `n ander burger gehuisves word skade mog aandoen nie. Met vreemdelinge is jy gaaf. Dis vandag nog so in die Semitiese en Arabiese kulture. Om `n reisende vreemdeling aan homself oor te lewer is as sonde beskou. `n Verbreking van die wet van gasvryheid. In hierdie storie oor Lot se gaste is daar `n gelaaide ongasvryheid en vyandigheid: verkragting. Man tot man. In daardie dae is die vrouens van `n vyand teen wie jy `n oorlog gewen het verkrag. Hulle kinders is doodgemaak. Maar dis nie al nie: die mans is anaal verkrag. Om hulle te verneder. Die vernedering was dit: deur hulle anaal te penetreer beledig jy hulle omdat jy hulle soos vroue hanteer! Liggaamlik en seksueel is vrouens as hulle mans se mindere én hulle besittings gesien. `n Vrou is daar vir die man se plesier. Selfs in die 5de Eeu skryf St Augustinus: “Die liggaam van `n man is so superieur teenoor dié van `n vrou as wat die siel teenoor die liggaam is.” Om anaal penetreer te word het `n man tot dieselfde minderwaardige vlak as `n vrou verneder. Dit was iets wat in daardie kultuur totaal onuitstaanbaar was. Om `n man gelyk te stel aan `n vrou. Sommer báie onvriendelik. In hierdie storie van ons was Lot die enigste man in sy stad wat gasvry was teenoor die vreemdelinge en hy wou onder geen omstandighede hierdie wet verbreek nie. Daarom gee hy sy dogters om in hulle plek verkrag te word. Verskriklik. Eerder jou eie dogters as jou manlike gaste. Duidelik wie voorkeur geniet in Lot se kultuur. Eerder die huisgenote as die gaste. Eerder die vroue as die mans. Maar dít beteken nie dat die verkragting van sy dogters nié as gruwelik gesien is nie. Dit was grotesk. Die punt van hierdie storie is dus duidelik nie die blote daad van seks tussen mans nie. Dit gaan oor die brutale ongasvryheid en vernedering wat teenoor mense gepleeg was. Lees ook Rigters 19 vir `n soortgelyke verhaal. Die tema in beide hierdie verhale is nie seks per sé nie. Dit gaan oor sekuele vergrype. Verkragting. Massa verkragting. Uiterste geweld teenoor vreemdelinge in plaas daarvan om hulle gasvry in jou stad te verwelkom. Hierdie Sodomiete was gemene misdadigers. Ander plekke in die Bybel bevestig dit
•Esegiel 16:48-49: So waar as Ek leef, spreek die Here HERE, gewis, jou suster Sodom, sy met haar dogters, het nie gehandel soos jy gehandel het, jy met jou dogters nie. •Eze 16:49 Kyk, dít was die ongeregtigheid van jou suster Sodom: In trotsheid, oorvloed van brood en sorgelose rus het sy en haar dogters geleef, maar sy het die hand van die arme en behoeftige nie versterk nie. •Eze 16:50 En toe hulle hoogmoedig was en gruwelikheid voor my aangesig bedryf het, het Ek, toe Ek dit sien, hulle weggeruim.
Mat 10:5 Jesus het hierdie twaalf uitgestuur en hulle bevel gegee en gesê: Moenie gaan op pad na die heidene nie, en moenie ingaan in ‘n stad van die Samaritane nie; •Mat 10:6 maar gaan liewer na die verlore skape van die huis van Israel. •Mat 10:7 En gaan preek en sê: Die koninkryk van die hemele het naby gekom. •Mat 10:8 Maak siekes gesond, reinig melaatses, wek dooies op, dryf duiwels uit. Julle het dit verniet ontvang, verniet moet julle dit gee. •Mat 10:9 Moenie vir julle goud of silwer of koper in julle beurse aanskaf nie; •Mat 10:10 geen reissak vir die pad of twee kledingstukke of skoene of ‘n stok nie; want die arbeider is sy voedsel werd. •Mat 10:11 En in watter stad of dorp julle ook al mag ingaan, ondersoek wie daarin waardig is, en bly dáár totdat julle vertrek. •Mat 10:12 En as julle die huis ingaan, groet dit; •Mat 10:13 en as die huis dit waardig is, laat julle vrede daarop kom, maar as dit nie waardig is nie, laat julle vrede na julle terugkeer. •Mat 10:14 En as iemand julle nie ontvang nie en na julle woorde nie luister nie, gaan uit daardie huis of daardie stad uit en skud die stof van julle voete af. •Mat 10:15 Voorwaar Ek sê vir julle, dit sal vir die land van Sodom en Gomorra verdraagliker wees in die oordeelsdag as vir daardie stad.
•Isa 1:10 Hoor die woord van die HERE, owerstes van Sodom! Luister na die wet van onse God, volk van Gomorra! •Isa 1:11 Wat het Ek aan die menigte van julle slagoffers? sê die HERE. Ek is sat van die brandoffers van ramme en die vet van vetgemaakte kalwers; en Ek het geen behae in die bloed van stiere of lammers of bokke nie. •Isa 1:12 As julle kom om voor my aangesig te verskyn, wie het dit van julle hand geëis—om my voorhowe te vertrap? •Isa 1:13 Bring nie meer skynheilige offergawes nie; gruwelike reukwerk is dit vir My. Nuwemane en sabbatte, die uitroep van samekomste—Ek verdra geen ongeregtigheid en feestyd nie! •Isa 1:14 Julle nuwemane en julle feestye haat my siel; hulle is My ‘n oorlas. Ek is moeg om dit te dra. •Isa 1:15 En as julle jul hande uitbrei, bedek Ek my oë vir julle; ook as julle die gebed vermenigvuldig, luister Ek nie: julle hande is vol bloed. •Isa 1:16 Was julle, reinig julle, neem die boosheid van julle handelinge voor my oë weg, hou op om kwaad te doen, •Isa 1:17 leer om goed te doen, soek die reg, beteuel die verdrukker, doen reg aan die wees, verdedig die saak van die weduwee. Opsystoters